Ambrosius (metropoliitta)

Metropoliitta Ambrosius (siviilinimeltään Risto Tapani Jääskeläinen; s. 10. elokuuta 1945 Tohmajärvi) on eläkkeellä oleva Helsingin ortodoksisen hiippakunnan metropoliitta. Hän toimi hiippakunnan piispana vuosina 2002–2017.

Tausta

Risto Jääskeläinen syntyi 10. elokuuta 1945 Tohmajärven Vatalan kylässä. Koti oli vauras maalaistalo. Tohmajärvellä käydyn keskikoulun jälkeen hän kirjoitti ylioppilaaksi Joensuun lyseosta 1964.

Luterilaisessa kodissa Jääskeläinen kasvoi valoisaan kristillisyyteen, joka kunnioitti toisuskoisia ja ateisteja. Vanhemmat Eetu ja Henni Jääskeläinen valitsivat pojalleen nimen Risto presidentti Risto Rytin mukaan. Äiti ihaili ortodoksisuutta. Naapurikauppiaan ikonit koskettivat pikkupoikaa pysyvästi.

Jääskeläinen suoritti teologiassa ja valtiotieteessä maisterin tutkinnot Helsingin yliopistossa. Tämän jälkeen hän opiskeli vuoden Budapestissä. Hän tutki myös kolme vuotta kirkon ja valtion suhteita Cambridgessa. Palattuaan Suomeen hän hoiti 1973–1976 lehtorin ja apulaisprofessorin tehtäviä Joensuun yliopistossa sekä toimi uskonnonopettajana Helsingin lyseossa.

 Kirkollinen ura ortodoksisessa kirkossa 
Toimittuaan lähes vuoden luterilaisena pappina Jääskeläinen kuitenkin liittyi ortodoksiseen kirkkoon 1975. Hän on kertonut olevansa kiitollinen luterilaisesta kasvatuksestaan, mutta pitkäaikainen opiskelu ulkomailla ja rakkaus mystiikkaan ja liturgiseen kauneuteen sekä ortodoksisuuden syvä historian taju veivät mukanaan.

Valamon luostarista tuli Jääskeläisen opinahjo ortodoksisuuteen. Arkkipiispa Paavali vihki hänet luostarikutsumukseen ja papiksi 1979 nimellä Ambrosius. Suunnitelmat tutkijamunkin elämästä eivät kuitenkaan toteutuneet. Hänestä tuli 1977 luostarin taloudenhoitaja, jona hän aloitti Uuden Valamon jälleenrakentamisen. Veljestön asuntolan, hotellin, kulttuurikeskuksen ja kansanopiston valmistuttua hänet valittiin 1988 piispaksi.

Ambrosius toimi apulaispiispana (Joensuun piispa) 1988–1996, Oulun metropoliittana 1996–2002, Helsingin metropoliittana 2002–2017. Samalla hän osallistui aktiivisesti Suomen yhteiskunnalliseen ja kulttuuriseen elämään. Hänen on arvioitu lisänneen ortodoksisen kirkon tunnettuutta, ymmärrystä ja hyväksyvyyttä Suomessa.

Metropoliitta Ambrosiuksella on ollut merkittävä rooli kirkon ja valtiovallan suhteiden ylläpitämisessä ja kirkon edunvalvojana yhteiskuntaan ja päättäjiin päin. Hän toimi ortodoksisen kirkon ulkoministerinä kansainvälisillä foorumeilla, joista yksi keskeinen vaihe oli toiminta Virossa 1990-luvulla. Kirkon sisällä häntä on pidetty traditioon nojaavana, mutta uudistavana hahmona.

Ambrosius on urallaan pyrkinyt edistämään ekumeniaa. Hän oli jäsenenä 1983–2006 Kirkkojen maailmanneuvoston keskuskomiteassa ja muissa elimissä.

Kulttuurikeskus Sofian perustaminen Helsinkiin jatkoi Valamon jälleenrakennustyötä. Ambrosiuksen johdolla Sofiasta on muodostunut merkittävä henkinen ja hengellinen keskus pääkaupunkiseudulla ekumeenisesti ja kansainvälisesti. Sofian resursoinnin ja toteuttamisen mahdollisti hänen laajat verkostonsa yhteiskunnassa.Jaana Juvonen: Tohmajärven ja Värtsilän historia 1868-2018. Keuruu 2020.Sivut 622-624.

Suomen ortodoksisen kirkollishallituksen jäsen Ambrosius on ollut vuodesta 1996 alkaen. Ambrosius toimi Kirkkojen maailmanneuvoston keskuskomitean jäsenenä 1991–2006 Kansainvälisen roomalaiskatolis-ortodoksisen teologisen komission jäsenenä 1980–2010.

Vuonna 2005 Metropoliitta Ambrosiuksen 60-vuotispäiväksi julkaistiin juhlakirja Ambrosius. Kirjoittajat kuuluvat Ambrosiuksen lähipiiriin.

 Muu toiminta 
Ambrosius on toiminut myös Tulikivi Oyj:n hallituksessa (1992–2011) sekä vakuutus- ja rahoitusneuvonta Finen ja sen edeltäjien hallituksen puheenjohtajana (1998–2017).

 Teokset 






 Toimittajana 
 Valamon juhlakirja, 1977
 Ortodoksinen kirkko Suomessa, 1979
 Kristinuskon syntysijoilla – Islamin keskellä, 2001)
 Henkinen johtajuus,  & Henrikki Tikkanen, Timo Kietäväinen, 2009
  Johtajuuden seitsemän syntiä,  Jaakko Asparan ym. kanssa, Helsinki 2012
  Luojan kauneutta, Maila Mäkisen ikonien äärellä. Helsinki 2017.

 Palkinnot ja tunnustukset 
 Valtion tiedonjulkistamispalkinto 1980
 Kuopion kaupungin kulttuuripalkinto 1996
 Arkkimandriitan arvo 1986
 55x55px Valkoisen Ruusun ritarikunnan komentaja (Suomi, 1998)
 55x55px Suomen leijonan ritarikunnan 1. luokan komentaja (Suomi, 2025)
 55x55px Pyhän Karitsan ritarikunnan komentajamerkki (Suomen ortodoksisen kirkko)
 55x55px Feeniksin ritarikunnan komentaja (Kreikka)
 55x55px Marianmaan ristin ritarikunnan III luokka (Viro, 2001)
 55x55px Pyhän piispa Platonin ritarikunnan II luokka (Viron ortodoksinen kirkko, 2017)

  Lähteet 

 Aiheesta muualla 

 Metropoliitta Ambrosius / Ortodoksi.net
 Jussi Vilkuna: Ovatko kaikki suuret kertomukset kuolleet? Kaltio 2/1999.

Ambrosius
Luokka:Suomen ortodoksisen kirkon kirkolliskokousedustajat
Luokka:Vuonna 1945 syntyneet
Luokka:Elävät henkilöt
Luokka:Oulun metropoliitat
Luokka:Helsingin metropoliitat
Luokka:Suomen ortodoksisen kirkon apulaispiispat